CELEX: 32015R0648
Language: ro
Date: 2015-04-24 00:00:00
Title: Regulamentul (UE) 2015/648 al Comisiei din 24 aprilie 2015 de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește ștergerea de pe lista Uniunii a substanței aromatizante N-Etil (2E,6Z)-nonadienamidă (Text cu relevanță pentru SEE)

25.4.2015   
            
            
               RO
            
            
               Jurnalul Oficial al Uniunii Europene
            
            
               L 107/15
            
         REGULAMENTUL (UE) 2015/648 AL COMISIEI
   din 24 aprilie 2015
   de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește ștergerea de pe lista Uniunii a substanței aromatizante N-Etil (2E,6Z)-nonadienamidă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1334/2008 al Parlamentului European și al Consiliului din 16 decembrie 2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare și de modificare a Regulamentului (CEE) nr. 1601/91 al Consiliului, a Regulamentelor (CE) nr. 2232/96 și (CE) nr. 110/2008 și a Directivei 2000/13/CE (1), în special articolul 11 alineatul (3) și articolul 25 alineatul (3),
   având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (4),
   întrucât:
   
               (1)
            
            
               Anexa I la Regulamentul (CE) nr. 1334/2008 conține o listă a Uniunii de arome și materiale-sursă autorizate destinate utilizării în și pe produsele alimentare și condițiile de utilizare a acestora.
            
         
               (2)
            
            
               Prin Regulamentul de punere în aplicare (UE) nr. 872/2012 al Comisiei (3), a fost adoptată lista cu substanțe aromatizante care a fost introdusă în partea A din anexa I la Regulamentul (CE) nr. 1334/2008.
            
         
               (3)
            
            
               Această listă poate fi actualizată în conformitate cu procedura comună la care se face referire la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie în urma unei cereri depuse de un stat membru sau de o parte interesată.
            
         
               (4)
            
            
               Lista Uniunii de arome și materii prime conține mai multe substanțe a căror evaluare de către Autoritatea Europeană pentru Siguranța Alimentară nu s-a încheiat sau în legătură cu care autoritatea a solicitat furnizarea de date științifice suplimentare pentru a putea încheia evaluarea. În ceea ce privește una dintre substanțele respective, și anume N-Etil (2E,6Z)-nonadienamida, persoanele responsabile cu introducerea pe piață a acestei substanțe aromatizante și-au retras cererea. Așadar, substanța aromatizantă în cauză ar trebui ștearsă de pe lista Uniunii.
            
         
               (5)
            
            
               Prin urmare, partea A a anexei I la Regulamentul (CE) nr. 1334/2008 ar trebui modificată în consecință.
            
         
               (6)
            
            
               Articolul 1 din Regulamentul (UE) nr. 873/2012 al Comisiei (4) prevede măsuri tranzitorii pentru alimentele care conțin substanțe aromatizante, introduse pe piață sau etichetate în mod legal înainte de 22 octombrie 2014. Este posibil ca aceste măsuri tranzitorii să nu fie suficiente pentru alimentele care conțin substanțe aromatizante care trebuie șterse de pe lista Uniunii începând de la data de 22 octombrie 2014. Prin urmare, ar trebui prevăzută o perioadă suplimentară de tranziție în cazul alimentelor care conțin N-Etil (2E,6Z)-nonadienamidă în scopul de a permite operatorilor economici din sectorul alimentar să se adapteze cerințelor stabilite în prezentul regulament.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Partea A a anexei I la Regulamentul (CE) nr. 1334/2008 se modifică în conformitate cu anexa la prezentul regulament.
   Articolul 2
   Produsele alimentare care conțin substanța aromatizantă N-Etil (2E,6Z)-nonadienamidă (nr. FL 16.094) care sunt introduse pe piață sau etichetate în mod legal înaintea expirării perioadei de 6 luni de la data intrării în vigoare a prezentului regulament, dar care nu sunt conforme cu partea A din anexa I la Regulamentul (CE) nr. 1334/2008 pot fi comercializate până la data de valabilitate minimă a acestora sau la data-limită de consum.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 aprilie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 31.12.2008, p. 34.
   
      (2)  JO L 354, 31.12.2008, p. 1.
   
      (3)  Regulamentul de punere în aplicare (UE) nr. 872/2012 al Comisiei din 1 octombrie 2012 de adoptare a listei cu substanțele aromatizante prevăzute în Regulamentul (CE) nr. 2232/96 al Parlamentului European și al Consiliului, de introducere a acesteia în anexa I la Regulamentul (CE) nr. 1334/2008 al Parlamentului European și al Consiliului și de abrogare a Regulamentului (CE) nr. 1565/2000 al Comisiei și a Deciziei 1999/217/CE a Comisiei (JO L 267, 2.10.2012, p. 1).
   
      (4)  Regulamentul (UE) nr. 873/2012 al Comisiei din 1 octombrie 2012 de stabilire a măsurilor tranzitorii privind lista Uniunii de arome și materii prime, prevăzută în anexa I la Regulamentul (CE) nr. 1334/2008 al Parlamentului European și al Consiliului (JO L 267, 2.10.2012, p. 162).
   
      ANEXĂ
      În partea A a anexei I la Regulamentul (CE) nr. 1334/2008, se elimină următoarea rubrică:
      
         
                     „16.094
                  
                  
                     N-Etil (2E,6Z)-nonadienamidă
                  
                  
                     608514-56-3
                  
                  
                     1 596 
                  
                  
                      
                  
                  
                      
                  
                  
                      
                  
                  
                     4
                  
                  
                     EFSA”